Analiză AFP. În doar o săptămână, Rusia a cucerit în Ucraina aproape 800 de kilometri pătrați și peste 10 localități
În doar o săptămână, armata Rusiei a reușit să cucerească în Ucraina un teritoriu de 278 kilometri pătraţi, în principal în regiunea Harkov.
Acesta este cel mai mare câştig al său în ultimul an şi jumătate pe frontul din Ucraina, potrivit unei analize care a fost publicată de AFP în baza datelor furnizate de Institutul american pentru Studiul Războiului (ISW) și citată de Agerpres.
În perioada 9 şi 15 mai, 257 km2 au fost cuceriţi numai în regiunea Harkov, epicentrul actualei ofensive ruse, unde Moscova a revendicat capturarea a peste zece localităţi.
L'armée russe a pris 278 km2 en une semaine dans l'est de l'Ukraine, essentiellement dans la région de Kharkiv. C'est son gain de territoire le plus important depuis un an et demi, selon une analyse de l'#AFP à partir de données fournies par l'Institut américain pour l'étude de… pic.twitter.com/i4klf2lHUU
— Agence France-Presse (@afpfr) May 16, 2024
Ceilalţi 21 de kilometri pătraţi ocupaţi de către armata rusă se află în diferite puncte de-a lungul liniei frontului, inclusiv în satul simbolic Robotino din sudul ţării, pe care trupele ucrainene l-au recucerit cu greu în timpul contraofensivei lor nereuşite din vară.
Forţele ruse nu au mai înregistrat un avans atât de rapid în teritoriul ucrainean de la jumătatea lunii decembrie 2022. Între 7 şi 13 decembrie, într-o fază a războiului în care linia frontului a fost mai mobilă, ruşii au avansat cu peste 350 km2 în regiunea Lugansk (nord-est), dar s-au retras în lunile precedente în regiunile Harkov (nord-est) şi Herson (sud) în faţa primei contraofensive ucrainene.
De la începutul anului 2024, Rusia a cucerit aproximativ 800 km2, mai mult decât pe ansamblul anului 2023 (600 km2).
Totuşi, acest avans rămâne foarte modest, având în vedere că reprezintă mai puţin de 1% din teritoriul ucrainean controlat în prezent de Moscova.
Actualele câştiguri pălesc aşadar în faţa regiunilor cucerite de armata rusă la începutul invaziei în februarie şi martie 2022.
De la începutul războiului, la 24 februarie 2022, Rusia a ocupat 65.336 km2 de teritoriu ucrainean până în 15 mai, ceea ce reprezintă aproape 12% din teritoriul Ucrainei, fără a ţine cont de teritoriile deja anexate de Rusia, cum ar fi peninsula Crimeea.
Calculele AFP au fost efectuate pe baza buletinelor comunicate zilnic de ISW, care se sprijină pe informaţiile public difuzate de ambele tabere şi pe analiza imaginilor din satelit.
Zelenski recunoaște că situația este extrem de dificilă
Preşedintele ucrainean Volodimir Zelenski evocă joi, într-o deplasare cu cabinetul său pe front, la Harkov, o situaţie ”extrem de dificilă”, însă care se află ”sub control” în această regiune, în care se află în desfăşurare, de săptămâna trecută, o ofensivă rusă, relatează AFP, potrivit News.ro.
”În prezent, situaţia în regiunea Harkov, se află în mod global sub control”, anunţă el pe Telegram.
”Însă zona rămâne extrem de fificilă, iar de aceea ne consolidăm unităţile”, adaugă el.
Sursa: News.ro, Agerpres
Dată publicare:
16-05-2024 13:27